
ZAOKRET U HRVATSKOM KNJIŽEVNOM JEZIKU 
POTKRAJ 19. STOLJEĆA 


I. POJAVA »HRVATSKOG PRAVOPISA« IVANA BROZA (1892) 


1. Rasprave o prednosti »fonetskog« načina pisanja 


Sedamdesetih i osamdesetih godina prestaju djelovati glavni pred- 
stavnici filoloških škola: Kurelac umire 1874, Kuzmanić 1879, a 
Veberova je djelatnost osamdesetih godina već neznatna. 
Upravo iste 1889. godine, kada umire Veber, odlučila je vlada 
riješiti problem jedinstvenoga školskog pravopisa. »Osobiti od- 
. bor, u koji su bili pozvani strukovni učitelji, raspravio je u neko- 
liko sjednica to pitanje i izrekao svoje uvjerenje, đa je od prijeke 
potrebe za škole jedan pravopis, a taj treba da je osnovan na 
načelima fonetičkoga pisanja. Vlada, Odio za bogoštovlje i na- 
stavu, postavila je početkom 1892, sveučilišnog profesora za hr- 


! Dr. Ivan Broz, Hrvatski pravopis, 1893, str. IV. 

vatsku filologiju Armina Pavića za revizora svih knjiga Što će se 
tiskati o njezinu trošku, a Ivanu Brozu naložila da izradi pra- 
vila za pravopis i pravopisni rječnik? 

Za uvođenje »fonetskog« pravopisa u hrvatsko školstvo imao 
je odlučnog utjecaja, pored Armina Pavića i Tomo Maretić. Petar 
Skok kaže da je Maretićeva »zasluga, što je g. 1892, kad prvi put 
ulazi u sabor, definitivno provedena pravopisna reforma u hrvat- 
skim školama i uredima uvođenjem Vukova pravopisa latinskim 
slovima. Ova reforma bila je započeta 1889, kad je tamošnji odjel. 
ni predstojnik dr. Stjepan Spevec bio sazvo anketu o pitanju 
. pravopisa. Ova se anketa odlučila za Vukov fonetski pravopis... 
Kako su u unionističkoj stranci bili Hrvati kao i Srbi, ova se 
reforma mogla lako provesti.« 

Već 1884. počinje Maretić u »Viencu« svojim člancima braniti 

fonološki pravopis. Kasnije, 1889, Maretić objavljuje u dva na- 
stavka u »Viencu« obranu fonološkog pisanja. Te iste godine, kako 
je već rečeno, sazvao je S. Spevec, referent pravosudnog i nastav- 
nog odjeljenja Hrvatskog sabora, anketu o pravopisnim pitanjima. 

Maretić u svome članku na početku izričito tvrdi da je »naša 
kr. zemaljska vlada odlučila u školske knjige uvesti fonetički pra- 
vopis mjesto dosadašnjega etimologičkoga«, pa zato hrvatsku knji- 
ževnost čeka velika reforma. Svjestan je da fonetski način pisanja 
neće prihvatiti književnici i javni život odmah »aki spoljašnji oblik 
biće zacijelo za deset-dvadeset ili nješto više godina posve druk- 
čiji nego li je danas: dok su današnji hrvatski pisci, koji pišu 
fonetički posve rijetki, a ono će za dva ili tri decenija današnji 
razmjer izmegju fonetika i etimologa biti upravo prevrnut, onda 
će se na prste moći izbrojiti pisci, koji će se držati etimologičkoga 
pravopisa«. ' 

Fonetski će dakle pravopis prihvatiti tek školska djeca, a 
zatim tadašnje generacije u školi u svoje fonetsko pisanje; kasnije. 
će ga ponijeti u život i u književnost. Ljudi se, vele, protive pro- 
mjenama, naučili su etimologiju i etimološko pisanje, što im je 
postala druga narav, pa se zbog toga ne žele odvikavati od onoga 
što su jednom već bili usvojili. Ali ti isti psihološki zakoni djelo- 
vat će i ubuduće, pa će svršeni učenici, sutrašnji javni radnici i 
književnici, ostati kod fonetike, a strana će im se činiti etimologija, 
jer »školske će knjige biti fonetičke, zadaće i drugo trebaće pisati 
fonetički, i tako će joj fonetika postati druga narav. Ta će mla- 
dež odrasti, od nje će biti ljudi, koji će osugjivati etimologičko 
pisanje možda ne sa manjom žestinom nego što danas mnogi pisci 


2 Dr. Ivan Broz, n. d., str. IV—V. 
3 Petar Skok, Tomo Maretić (nekrolog), »Ljetopis JAZU«, knj. 54, str. 326. 
4 »Vienac«, 1899, str. 712—718, 729—734. 

i nepisci osuđuju fonetičko. Kako se dakle vidi, odluka će naše 
visoke vlade imati dosta znatnijih pošljedica u budućnosti.« 

Maretić postavlja hipotetske prigovore protiv fonetike i od- 
mah na njih negativno odgovara, odbijajući ih. Tako smatra da 
Englezi i Francuzi imaju razloga. za etimološko pisanje u svojim 
jezicima, ali »našljeđujmo Talijane i Španjolce, kojima je jezik 
. proziran kao i naš, pa pišu fonetički«. 

Česi, Poljaci i Rusi pišu, istina, etimološki, ali su nama bliži 
Srbi »koji su prava naša braća, krv od naše krvi, kost naše ko- 
sti«, a potpuno jedinstvo između Srba i Hrvata u jeziku i u 
pravopisu »mnogo nam je potrebnije nego li fantastička t.j. niko- 
mu nužna sloga izmegju hrvatskog i ruskog, hrvatskog i češkog 
ili poljskog pravopisa.«< 

Odbija i prigovor da bi fonetski pisane riječi bile manje ra- 
zumljive nego etimološki pisane. Da Hrvati pišu i Kurelčevim pra- 
vopisom, koji je najetimologičniji, ipak bi se dogodilo da se neke 
riječi moraju pisati na isti način: biti (sein, schlagen), pasti (fallen, 
weiden), kosa (Sense, Haar), jarci (jarak, jarac). Kladio bi se, veli 
Maretić, o tisuću forinti, odnosno prestao bi pisati fonetski ako bi 
mu tko našao u Karadžićevim i Daničićevim djelima samo jednu 
rečenicu koja bi mu »kvarila smisao samo za to, što je u njoj jedna 
riječ napisana fonetički« 

Iste te godine 1889. izdao je u Dubrovniku Marcel Kušar Nau- 
ku o pravopisu jezika hrvackoga ili srpskoga (fonetičkom i etimo- 
logijskom), ali Maretić nije njome zadovoljan, u prvome redu zbog 
toga što se Kušar obazirao na oba načina pisanja umjesto da se 
odlučno priklonio samo fonetici. U svome prikazu Kušarove knji- 
žice Maretić u rubrici Književne obznane napominje kako je »plan, 
po kojemu je Kušarova knjižica izragjena, malo čudnovat«, jer 
daje pravila ne samo foneticima nego i etimolozima. Trebao je 
etimologiju ostaviti na miru, predbacuje mu: Maretić, a i sam na 
str. VII. govori kako je fonetski način zgodniji za naš jezik, pa 
je »njegova radnja imala biti tako udešena, da ona od početka do 
kraja bude neprekidan niz dokaza o prednosti fonetike«. 

Na Kušarovu se knjižicu osvrnuo i Vatroslav Jagić napome- 
nom kako se autor ne zadovoljava time da fiksira način pisanja ko- 
ji se uobičajio, nego daje mnoge prijedloge kako bi se dosljednije 
pisalo fonetski, pa djelo predstavlja ortografski savjetnik. Pisac 
je, veli Jagić, žestok fonetičar koji prelazi granice fonetike kako 
ju je dao Karadžić. To se može vidjeti već i po naslovu knjižice 


* »Vienac«, 1884, str. 418. Tu osobito brani izgovor ie, je. 
SN.d,, str. 236. 
TN. d. str. 238. 
* »Vienac«, 1889, str. 426—427. 
* »Archiv fiir slavische Philologie«, 1891, sv. XXII, str. 279—281. 

u kojoj (kao i P. Budmani) piše hrvacki, a ne hrvatski, kako se 
pisalo prema Karadžićevoj fonetici. Kušar donosi razne jezično- 
psihološke finese, što se može odobriti ukoliko je riječ samo o 
teoretskim raspravljanjima, ali ako iz toga slijede i neki praktični 
zaključci za određene promjene u ortografiji, tada bi trebalo pis- 
ca osuditi. Jagić veli dalje da cijeni nedosljednost Karadžićevu i 
Daničićevu i nalazi više praktičnoga smisla u njih nego u glasov- 
no-psihološkim konzekvencijama Kušarovim. Filolozi bi trebali, 
završava Jagić, da se ugledaju u postupke svojih kolega u velikim 
zapadnim i istočnoevropskim književnostima te da imaju nešto vi- 
še obzira i prema nefilološkoj publici za koju pišu. 

Maretić je zamjerio Kušaru što njegova knjižica nije »nepre- 
kidan niz dokaza o prednosti fonetike«." Čimi se da je to bila 
glavna svrha Maretićeva kada se dao na pisanje djela Istorija 
hrvatskoga pravopisa latinskijem slovima, koja je izišla u Zagre- 
bu" 1889, ali kojom nije bio zadovoljan V. Jagić upravo zbog te 
prenaglašenosti Maretićeve misli, jer tendencija Maretićeve knjige 
leži u pokušaju »da dokaže, da je u starijim štampanim djelima 
hrvatske književnosti dolazio pretežno do izražaja fonetski način 
pisanja«." Sama knjiga govori o povijesti hrvatske latiničke gra- 
fije, pa ću se najiprije na to osvrnuti. 

Maretićeva knjiga o povijesti hnvatske latiničke grafije rađena 
je marljivo, ali je Maretić čitavu problematiku prikazao meha- 
nički, umjesto da se uživio u čitav splet i prikazao »kako su se oni 
čestiti ljudi mučili i kako su, naslanjajući se čas na talijanski, 
čas na njemački i madžarski, pa čak i na ćirilski pravopis, činili 
raznovrsne pokušaje, da kojekakvim grafičkim kombinacijama u 
latinskom alfabetu izraze ono, što se u glagoljskom i ćiriličkom 
pismu izražavalo jedmostavnim znakovima«. Jagić, koji je napisao 
spomenute riječi, s pravom je očekivao da će Maretić priopćiti i 
obilne izvode iz filoloških i kulturno«povijesnih, vrlo poučnih pred- 
govora u stanim i rijetkim knjigama, koje su se jedva gdje mogle 
naći osim u Zagrebu. Međutim, Maretić »naše drage stare anato- 
mizira s bezobzirnom dosljednošću, ne dajući im nikada da dođu 
do riječi kao razumna bića«. Maretić je prišao svome poslu s 


9 »Vienac«, 1889, str. 426—427. — Maretić upućuje Kušaru i neke jezične 
prigovore, uostalom neprihvatljive: misli da se Kušar ne bi trebao protiviti 
pisanju riječi kao varvarin, vizantijski, Jevrejin, a ni oblicima zdravijeh, 
zdravijem i sl., kao ni oblicima sveštenik, sveštenstvo. Usp. »Vienac«, 1889, 
str. 426—427. Maretićevi zahtjevi nisu prihvaćeni u hrvatskom književnom je- 
ziku, nego je prevladao Kušarov prijedlog da se piše barbarin, bizantijski, 
a isto tako i kraći oblici zdravih, zdravim, kao i oblici svećenik, svećenstvo. 

!1 Tomo Maretić, Istorija hrvatskoga pravopisa latinskijem slovima, Za- 
greb, 1889. 

2 »Archiv fiir slavische Philologie«, 1890, sv. XII. Usp. Izabrani krači 
članci V. Jagića, Zagreb, 1948, str. 485. Iz te ću knjige citirati i druge Jagićeve 
misli. 

malo povijesnog smisla, što će se odraziti i u drugim njegovim 
pothvatima. 

U predgovoru svoje knjige Maretić prigovara starim piscima 
s njihove neoriginalnosti u reformi grafije. Jagić mu dovodi pred 
oči i Gajevu reformu, u kojoj se i on ugledao »u azbuke drugijeh 
naroda«", uzimajući češku grafiju kao osnovu svoje reforme, Što 
je Gajeva refonma ipak prodrla u hrvatsku književnost, treba pri- 
pisati više prilikama vremena nego samoj grafijskoj reformi: »Da 
su naši djedovi u jednom od prijašnjih stoljeća imali isti smisao 
za književno jedinstvo, što su ga ljudima četrdesetih godina ko- 
načno ulile ideje našega vremena, pisali bismo danas mjesto č mo- 
žda cs ili ch ili cz, a bilo bi preuzeto tvrditi, da književnost takvom 
grafikom nebi bila mogla isto tako napredovati kao što je na- 
predovala sa č. Dovoljno je sjetiti se poljske književnosti usprkos 
znakovima cz ili cs.« 

. Ako se dakle i grafijska problematika shvati historijski, ne- 
pravedna bi bila Maretićeva osuda naših djedova što ih Jagić 
uzima u zaštitu i s poštovanjem se klanja njihovim težnjama, jer 
»neuspjehu njihovih prijedloga nije toliko kriva kakvoća tih pri- 
jedloga, koliko nedostatak smisla za jedinstvom književnosti i 
književnog jezika, koji smo smisao stekli mi, njihovi potomci, 
poučeni napretkom vremena«. 

Ova je digresija bila potrebna da se pokaže kako je Maretić 
odviše malo razumijevao hrvatsku prošlost, pravopisnu i jezičnu, 
što dolazi do izražaja i u pisanju gramatike. 


Osamdesetih i devedesetih godina 19. stoljeća u Hrvatskoj se 
žustro raspravljalo o prednostima fonološkoga, odnosno morfološ- 
kog pravopisa. Odraz je toga stanja i Maretićeva tendencija da 
dokaže kako je u starijim tiskanim djelima hrvatske književnosti 
prevladavao fonološki način pisanja. Međutim, »ona opreka, koja 
se danas s nekim fanatizmom unosi u taj dvostruki princip... 
bila je starima sasvim nepoznata«, a ipak Maretić u svome Pređ- 
govoru ne zna pričati ni o čemu nego o starom sporu između 
fonološkog i morfonološkog načela. Jagić je također za fonološki 
pravopis, ali tek »iz razloga oportuniteta«. On je već tada dobro 
shvatio pretjeranu glorifikaciju »fonetskog« pravopisa. Kasnije su 
predaleko pošli oni »koji suviše bučnim i zvonkim riječima hvale 
Karadžićev pravopis« koji je postao »exponent onih jada, što se u 
hrvatskom obrazovnom svietu nakupio protiv nove njeke kulturne 
struje«“a, kako 'je to iznio Antun Radić. U vezi s tim opet se po- 
čela ponavljati krilatica kako Hrvati nemaju svoga jezika i sl. 

U vezi s time javljaju se po novinama i određena odbijanja, 
a Ivo Prodan tiskao je iste godine, 1889, knjigu“ pod naslovom 


"a Antun Radić, Sabrana djela, knj. XV, Zagreb, 1937, str. 37. 
# Ivo Prodan, La secchia rapita ili obračun Srba i Hrvata, Zadar, 1889. 


135 


La secchia rapita..., u kojoj odbija tvndnje da je Karadžić Hr- 
vatima dao književni jezik ili da su Hrvati Srbima »ukrali« jezik, 
kako su tada govorili neki srpski filolozi. U svojoj knjizi Prodan 
odlučno traži »etimološki« pravopis, kao što je to prije bio tražio 
i Pavlinović i drugi neki Dalmatinci. Uz prikaz Kušarove knjige 
osvrće se Maretić u bilješci i na spomenutu Prodanovu.“ 

U isto doba javljaju se i drugačija mišljenja u prilog »fonet- 
skog« pravopisa. Tako Vjekoslav Klaić" nastupa kao branitelj »fo- 
netičara«. »Neće proći ni deset godina«, predviđa Klaić, »a hrvatski 
će narod zahvalno spominjati nastojanje onih fonetičara i gove- 
dara hrvatskih, koji se trude danas oko reforme pravopisa i oko 
čistoće hrvatskoga stila. Možda će se i tada tko naći te će opisati 
s nekoliko rieči, koliko su ti čestiti i pametni Hrvati morali pod- 
nositi pogrda od rulje puerinaca, koji u časopisu Hrvatska pišu 
sve i svašta, ne znajući bolni, da grdeći hrvatske govedare gađaju 
u grudi svoga vlastitog proroka. Jer nijedan govedar Vienčev nije 
još nadkrilio dra Antu Starčevića, koji piše Batina breg mj. Batten- 
berg, štojđolder (Statthalter) mjesto namjesnik, i tako dalje in 
infinitum . . .« 

Godina 1889. bila je dakle ispunjena raznolikim raspravlja- 
njima o prednostima ili nedostacima fonološkog pisanja. Kao što 
je rečeno i kako će se još vidjeti iz kasnije vrlo burne rasprave 
u Saboru u Zagrebu, pri forsiranju fonološkog pravopisa imao je 
utjecajnu i jaku riječ Armin Pavić“. On je, bojeći se protivlje- 
nja filologa koji su branili »etimološko« pisanje — kako mu je 
kasnije prigovorio Eugen Kumičić — kraćim postupkom — u za- 
jednici s političkim i pravopisnim istomišljenicima — uspio te je 
vlada, nakon tek kratkih savjetovanja, propisala da se fonološki 
pravopis uvede u škole. Tu je anketu sazvao dr. Stjepan Spevec 


.“ Maretić nije zadovoljan Prodanovim načinom izlaganja te veli: »Ja ne- 
mam nikakve volje voditi polemiku s tijem gospodinom, jer se nazori nas 
dvojice o pravopisu suviše razlikuju: on motri na pravopis s gledišta politi- 
čkoga, a ja s gledišta strogo naučnoga.« — »Vienac«, 1889, str. 427. 

5 Vjekoslav Klaić, Borba za hrvatski pravopis, »Vienac«, 1889, br. 35, str. 
553—554. 

& Armin Pavić rođen je u Požegi 1844. God. 1898. šef je Odsjeka za bogo- 
štovlje i nastavu kod Hrvatsko-slavonske zemaljske vlade. Usp. Đuro Korbler, 
»Ljetopis JAZU«, 1914. — Zanimljive su uspomene Tome Matića na Armi- 
na Pavića, dok je Matić bio učenik u Požegi: »Na našu maturu je došao po- 
vjerenik sveučilišni profesor hrvatske književnosti Armin Pavić, također 
"požeško dite'. Kada smo mu se po tadašnjem običaju došli predstaviti, on je 
u svome govoru istakao 'našu dragu Hrvatsku', a mi smo to među sobom 
odmah porugljivo komentirali, jer je Pavić bio poznat kao pristaša, pače i 
saborski zastupnik, Khuenove madžaronske stranke.« Usp. Dr. T. Matić, Moje 
đačke uspomene iz požeške gimnazije (1883—1891), Požega, 1964, str. 14, 

(1839—1905), referent pravosudnog i nastavnog o jelena Hrvat- 
skog sabora“, 

Profesor Armin Pavić otegao je — čini se — prihvaćanje pravo- 
pisnih zaključaka iz 1877, a svojim autoritetom sveučilišnog profe- 
sora i akademika vrlo je aktivno djelovao pri donošenju fonet- 
skoga pravopisa, kako svjedoči i dr. Ivan Broz, pisac Hrvatskoga 
prvopisa iz 1892. Kao što razabiremo iz predgovora 2. izdanju 
Pravopisa godine 1893, zaključci se toga vijećanja iz 1877. nisu ni- 
kada proveli te je tako »pravopis na veliku štetu ostao u školama 
kao što je i bio: bez pravila, nikakav«,"* 


2. Uvođenje »fonetskog« pravopisa u hrvatske škole. — Odjeci u 
stručnim časopisima 

Vlada je Brozov pravopis propisala za škole" 1892. Iste je godine 
počeo izlaziti i stručni časopis »Nastavni vjesnik«, pisan, dakako, 
fonetskim pravopisom, gdje je urednik Tomo Maretić ocijenio 
Brozov Hrvatski pravopis godine 1893", hvaleći Brozovo djelo i 
ističući da je pisac »ovo svoje djelo napisao tako marljivo s ta- 
kvijem znanjem predmeta« te nimalo ne sumnja »da će ono biti 
vrlo korisno svima onima, kojima je namijenjeno, a to su oni, koji 
žele hrvatski valjano pisati fonetičkijem pravopisom«. Tek na ne- 
koliko mjesta, uostalom s nepravom, on prigovara Brozu, npr. 
što je uvrstio u rječnik i kajkavske riječi ribič i rubača, a trebalo 
ih je, po Maretiću, izostaviti. 

Odobrava Brozu što je na nekim mjestima odstupio od Ka- 
radžićeva pravopisa u prilog etimološkom pravopisu, smatrajući 
da je ipak bolje pisati npr. mladca (gen. od mladac) ili mlatče (wo- 
kativ od mlatac) te veli: »Poradi te koncesije učinjene jasnoći ne 
možemo ga prekoravati s nedošljednosti, jer je pravopis in ultima 
analysi stvar dogovora, a u svakom dogovoru ima i mora biti 
kompromisa. Pravopis nije dogmatika: ako od jednoga ili dvaju 
pravila učiniš izuzetak, da se onda čitava sistema ruši.«' Tu Ma- 
retić već nešto popušta od svog intransigentnoga oduševljenja za 


'7 Stjepan Spevec (1839-—1905), sveučilišni profesor i prvi dekan Pravnog 
fakulteta te drugi rektor Hrvatskog sveučilišta (akad. god. 1875) 1876. Član 
Hrvatskog sabora i madžaronske unionističke stranke od 1875. do 1891, a od 
god. 1884. predsjednik Hrvatskog sabora i referent pravosudnog i nastavnog 
odjeljenja. 

5 Hrvatski pravopis. Po određenju kr. zem. vlade, odjela za bogoštovlje 
i nastavu napisao Dr. Ivan Broz, prof. u kr. gimn. zagrebačkoj. U Zagrebu 
1892, drugo izd. 1893. 

# Propisala je naredbom br. 13836. od 20. X. 1892. — O ovom pitanju usp. 
i Stjepan Ivšić, Etimologija i fonetika u našem pravopisu, »Hrvatski jezik«, 
1938/39, knj. I, str. 3—13. 

2 »Nastavni vjesnik«, 1893, str. 172—174. 

* »Nastavni vjesnik«, 1893, str. 173. 

fonetiku. Misao da je pravopis zapravo stvar dogovora podsjeća 
nas na Jagićev prigovor u ocjeni Maretićeve Istorije hrvatskoga 
pravopisa latinskijem slovima. 

Maretić odobrava i Brozovo nekontrahirano pisanje futura: 
»Dobro je što pisac uči, neka se piše: vidjet ću, govorit ćemo, a 
ne viđjeću, govorićemo.« Sumnja da će slova đ i Đ prodrijeti u 
hrvatsku književnost (izvan škole i Jugoslavenske akademije), jer 
»iskustvo uči da je pravo rekao gotovo pred 100 godina stari A. 
L. Schlozer veleći, da ljudi nova slova primaju tako nerado kao 
i nove poreze«.? 


I Milan Rešetar napisao je* prikaz Brožita Hrvatskog Drave: 
pisa, a na koncu članka dodaje i Jagić da je i on za fonetski pra- 
vopis: »Kad bi me tko zapitao koja je ortografija najbolja, ja bih 
mu odgovorio: ona kojom se većina služi... Samo nipošto načelnih 
svadja, jer nema ortografije koje bi bila u svemu dosljedna. Ja 
sam za fonetički pravopis, ali ne iz principa kakva, već iz prak- 
tičkih obzira ujedinjenja...« A kada bi trebalo, Jagić smatra da 
bi bilo bolje da se fonetski princip prije suzi nego proširi, dakle 
radije da se daju male koncesije etimološkom pravopisu. 

Treba reći i to da je iste godine kada se pojavio Brozov 
pravopis, i Josip Pasarić napisao u »Viencu« u dva nastavka veći 
članak“ pod naslovom O hrvatskom pravopisu, u kojemu se poka- 
zuje kao odlučan pristaša fonetskog načina pisanja. Pasarić je 
branio takav način pred etimologijom te je fonetiku rado pozdra- 
vio u hrvatskim školama. 

List »Hrvatska«* 1893, u Zadru, u članku Iz filoložkoga i srb- 
skoga svieta donosi već citirane riječi Vatroslava Jagića uz Reše- 
tarovu ocjenu Brozova Hrvatskog pravopisa, ističući kako i Jagić 
smatra da je onaj pravopis najbolji kojega se većina drži, a većina 
se Hrvata ipak drži etimološkoga pravopisa, te dodaje: »A kod nas 
se je — bar do sada — pretežno pisalo etimoložki, kako su po 
prilici pisani neki štariji spomenici, pak između ostalih književ- 
nika kako su pisali n.pr. Kačić, bez obzira na njegovu ikavštinu, 
koja bi ipak jedina zaslužila, da dobije gradjanstvo u knjizi hrvat- 
skoj, jer se ona i sada govori u Hercegovini, Bosni, Dalmaciji, i 
drugim hrvatskim zemljama — dakle je najraširenija.« 


3. Odjeci uvođenja novog pravopisa u saborima u Zagrebu i Zadru 
u časopisima i novinstvu 


Samo desetak dana nakon spomenutog članka u ko jemu se odbija 
fonetski pravopis za hrvatsku književnost, opet se javlja pravopis- 


2 N.d., str. 174. 

3 U XV. knjizi »Archiv fir 'slavische Philologie«. 
% U »Viencu« 1893, str. 712—718 i 729—734. 

85 »Hrvatska«, Zadar, 1893, br. 17—21. 

no pitanje, i to u Hrvatskom saboru u Zagrebu.“ Kako je zanim- 
ljivo doznati što se i kako u Saboru o tome raspravljalo, prikazat 
ću to pobliže. 

Pošto je vrlo oštro napao vladinu odluku o uvođenju fonet- 
skog pravopisa u škole, Eugen Kumičić je 21. prosinca 1893. re- 
kao i ovo: 


Ja neću glasovati za proračun, jer se je pod današnjim 
sustavom našlo ljudih, koji misle, da se jednom vladinom na- 
redbom mogu uvesti refonme u pravopisu našega jezika. Do- 
bili smo nekakova nova slova, jer gdjekoji filolog hoće, da na 
laki način steče slavu, da odmah (postane sv. Ćiril. (Na ljevici: 
Smieh. Odobravanje.) 

Kaže se da će nas te novosti približiti srbskoj književno- 
sti. Ja znadem da i Srbi pišu različito, Jezik treba da se raz- 
vija, ali slova tako lakoumno mienjati, ja mislim da je to 
zločin svoje vrsti prema jeziku. Imade svakojakih zločina, a 
taj se dakako ne može suditi po kaznenom pravu. 

Veleučeni g. Armin Pavić... kazao je u proračunskom 
odboru, da se nije sabralo na okup više jezikoslovacah u an- 
ketu, jer da su ih sazvali, nebi se sporazumjeli, nego razišli. S 
toga je vlada na njegov savjet izdala famoznu naredbu. Bili 
bi se dakle razišli! To je najbolji dokaz, koliko vriede te novo- 
tarije! Ja neznam zašto da ima baš g. prof. Pavić pravo. Zar 
to nije uvrieda za druge filologe, koji bi se razišli? 

Ja neću glasovati niti zato za taj proračun, jer se u mašu 
zemlju uvlači magjarski jezik, jer se koči na prvom mjestu, 
a nebi smio — ni na drugom, ni na trećem, na nijednom. (Na 
ljevici: Tako je!) 

. Silno treba današnji sustav Srbe. Ljudi, koji prizna. 
vaju na taj način snbstvo u Slavoniji, nepriznavaju katolikom 
. u Slavoniji hrvatstvo. Da je ban pravoslavne vjere, ja sam 
uvjeren, da bi bio Srbin iz Slavonije, a ovako je on Slavonac. 
. Slovaci i Rumunji, naši saveznici u Ugarskoj, i oni 
traže svoju slobodu i neće više da robuju oholom Magjaru. 

Ne, vi nećete ugušiti glas Biankinija, Spinčića, Laginje i 

drugih. 


Isti dan uzeo je riječ i dr. Svetislav Šumanović te je o tome 
rekao: 
G. Kumičić izvolio je kazati da neglasuje, da neprima 
predloga za podlogu specijalne debate, ni radi toga, što se je 
g. Armin Pavić stavio na stanovište sv. Ćirila, čime pokazuje 
da bode ćirilica, pa tako uboden ugverio se na fonetiku. 


28 Stenografski zapisnici Sabora kraljevine Hrvatske, Slavonije i Dalma 
cije, šesto godište 1892—1897, dio sa 471. sjednice, održane 21. XII. 1893. 

Ja još nisam čuo i vidio da se je u jednoj državi, u jed- 
nom parlamentu... radi jezičnog strogo naučnog pitanja vo- 
dila polemika. Kod nas je moguće, jer je vami nauka i politika 
isto. ' : 

... Nešto je drugoga kod g. Kumičića. Njega boli to, što 
je g. Pavić izrazio da se fonetikom literatura srbska i hrvatska 
zbližava. To njega boli, ali toga sbliženja gosp. Kumičić zaprie- 
čiti neće (Na desnici: Neće!), a nećete nikada zapriečiti i ja- 
mačno ni vi sa cielom svojom politikom i agitacijom. Zašto? 
Zato, jer se prirodan i istinit razvoj zapriečiti neda, zato jer 
narodnostna kultura dolazi sa istoka, ona je doniela štokavšti- 
nu, ona je doniela i fonetiku. Vi se tomu obraniti nemožete, 
pa radili što hoćete, 


Slijedeći dan uzeo je riječ Tomo Maretić, koji je bio za raz- 
doblje od 1892. do 1897. biran u Hrvatski sabor kao član unioni- 
stičke madžaronske stranke, u kotaru gospićkom (a isto je tako 
bio član od 1900, do 1906. u kotaru slunjskom).a Prema Stenograf- 
skom zapisniku Sabora Kraljevine Hrvatske, Slavonije i Dalmacije, 
Maretić je rekao: 


Ja ne znam imade li primjera na svietu, da bi se ikada 
tako neutralno pitanje iznosilo pred političko tielo, da bi se 
iz toga pitanja pravio takodjer politički kapital. Mi smo u 
vašim očima veliki griešnici, spočitujte nam dakle prave maše 
griehe, a ne takve lapalije. Ja znam, da kao kod vas, tako i 
ovdje kod nas imade gospode, kojim se ne svidja fonetski pra- 
vopis, pa ipak nepada nikomu na um, da radi toga vladi što 
predbacuje. 


27 N.d., str. 784. 

Za Ta je činjenica ostala u neugodnoj uspomeni njegovih studenata, kako 
je to iznio prof. Stjepan Ivšić u nadgrobnom govoru Tomi Maretiću, govoru 
koji je pretiskan u »Savremeniku« XXVII/1938 (urednik Luka Perković), na 
str. 272—274. pod naslovom Moj posljednji oproštaj s drom Tomom Maretićem. 
Tu Ivšić veli: »No toplijeg strujanja između njega (tj. Maretića) i njegovih 
slušača nije na žalost bilo i zato, što je pokojnik u dva zasjedanja tadašnjeg 
hrvatskoga sabora god. 1892—1897. i 1900—1906. bio biran na mladeži mrskom 
unionističkom programu.« — U bilješci prof. Ivšić napisao je i ovo: »Predajući 
g. uredniku Perkoviću ovaj svoj govor izrečen 18. prošlog mjeseca na Miro- 
goju (članak je objavljen u ožujku 1938, u br. 3, op. Z. V.) treba da napome- 
nem, da iz njega nisam htio ni ovdje izostaviti ono nekoliko riječi, kojima 
sam se dotakao pokojnikova političkog djelovanja. Kome se ove moje riječi 
ne bi svidjele, tomu bih ovo rekao: Poznati francuski publicist P. Bernus pi- 
šući u 'Journal des Dćbats' 11. XI. 1937. o pokojnom Remsayu Mac Donaldu, 
koji je po njegovu mišljenju mnogo kriv, što je Engleska u današnjem ne- 
moćnom stanju, završio je svoj članak riječima: 'En dehors de la veritć il 
n'y a pas de juste hommage rendu aux morts' (t.j. samo istinu rekavši, dat 
ćemo pokojnicima pravu poštu).« 

Gospodin zastupnik Kumičić je rekao za odredbu visoke 
vlade, kojom je uvela u škole fonetski pravopis, da je to zlo- 
činstvo (zastupnik E. Kumičić: To ja nisam rekao! Zastupnik 
dr Egersdorfer: Jest, vi ste to rekli! Zastupnik E. Kumičić: 
Ja sam rekao, da je to zločinstvo svoje vrsti, zločinstvo, aten- 
tat na jezik, a ne na domovinu, razumijete li? Zastupnik Eger- 
sdorfer: Vi samo slovke lovite. Zastupnik E. Kumičić: To dr. 
Maretić čini!). Ja sam vas dobro razumio, zločinstvo ... (Za- 
stupnik E. Kumičić: ali ne na domovinu!), onda oprostite, ako 
sam više rekao, nisam htio, oprostite mi (Zastupnik Kumičić: 
Ja vam opraštam. Smieh). Ova je rieč zločinstvo, gospodo, 
veoma tvrda osuda g. zastupnika Kumičića, no ona latinska: 
nil novi sub sole, na ime ni ova osuda g. Kumičića nije nova. 
Neću reći, da 'je nju gdje čuo ili je čitao. Ali ja sam prije 
kojih 10 godinah čitao jednu razpravu ruskog pisca Makuševa, 
gdje govori o Vuku Stefanoviću Karadžiću, pa je za Vukovu 
reformu jezika i pravopisa upotriebio istu rieč »zločinstvo«. 

... Izriječi g. Kumičića proizlazilo bi, da će sada taj pra- 
vopis »per muss« prodirati u škole i život, po komandi, ali tu 
ga moram ispraviti. Ovaj pravopis je tek prije godinu danah 
uveden, a ja sam prije 10 do 12 godinah bio učitelj na gimna- 
ziji zagrebačkoj i jako dobro znam da je velika većina učeni- 
kah pisala tim pravopisom, a ja nisam smio ni preporučivati 
da pišu ovako, jer je onda bio obligaran drugi pravopis, a to 
isto može g. Kumičić čuti i od drugih učiteljah hrvatskoga 
jezika, Pak i u sveučilištu našem velika većina budućih sred- 
njoškolskih učiteljah naših djakah pišu bez ikakvoga pritiska 
ovim pravopisom, i to onakvi koji su inače vatreni pristaše 
naše poštovane opozicije.“ 


Već 23. prosinca 1893. donosi zadarska »Hrvatska«*" u članku 
Dopis iz Zagreba osvrt na pravopisna raspravljanja, gdje se veli: 


Dozvolite mi, gospodine. uredniče, da se nješto pozabavim 
razpravljanjem Pavića u proračunskom odboru, o toj zlosret- 
noj fonetici, pa Vas umoljavam ovo par rieči utisnuti... da 
se razpline nebuloznost nezdravosti nehrvatske. Pravo je iz- 
taknuo zastupnik Jakčin, da nitko nije protivan, da se uzradi 
na jednoličnosti pravopisa u školi i u vanjskom životu, ali taj 
pravopis neka bude čisto hrvatski, kako odgovara duhu i na- 
ravi jezika, a ne da je proizvod usijanih njekoliko glava, koje 
idu za ne&kom umišljenom originalnosti, da se prodiču pred 
svietom. 


2 Stenografski zapisnik..., sv. IL, god. 1893, str. 815—816. 
? »Hrvatska«, Zadar, 1893, br. 22-24. 

. Sam Pavić to priznaje, kad u kratko reče, da su to 
»trice«, a i sbilja cieli taj novi pravopis i nije drugo, nego 
nagrdjena »trica«, koju bi se imalo jednostavno baciti onamo, 
odakle je potekla, t. j. u šupljinu ništavnosti. Na komandu 
uvadjajuć vlada to pisanje, počinila je sbilja teški grieh, pa 
ako to u školah na »zapovied« biva, narod se i zdravi učenjaci 
odvraćaju od toga, 

A kad je već htjela vlada, da uvede u škole jednolični 
pravopis, nije smjela povjeriti iznebuha jednomu čovjeku na- 
prosto izradbu toga djela, jer to je vitalno pitanje po knjigu 
i književnost, pače po prosvjetu i kulturu, a u sebi je stvar 
prezamašne važnosti, nego se imalo pozvati akademiju, vrstne 
filologe književnike, pa i ljude iz naroda, da: se svi slojevi 
doma sporazume o tom i izvedu nješto, što bi valjalo, a ne 
na brzu ruku na vrat na nos — neosnovanu blezgariju takvu 
propisivati poći — na zapovjed. A to sve se još štitom znan. 
stvenosti uzvija i pokriva! 

Ako usijani pravopis Brozov odgovara načelom Pavića, to 
je lih njegova stvar i budi mu dobar tek! Nu neka znade i 
uvaži da ga osudjuje i škola i narod. 

. Sve što je zdravoga življa hrvatskoga znansivenoga i 
narodnog osudjuje tu bljezgariju nehrvatsku, koja u Hrvatskoj 
zbilja ne proizvadja da rečem po govedarštini Pavićevoj, ni- 
kakva »cilta«. 


Završavajući taj članak, pisac smatra da bi bilo najbolje kada 
bi vlada naredila da se taj pravopis ukine, da nestane kao što je 
došao i da se pozovu stručnjaci koji bi ustanovili koji i kakav 
pravopis da se uvede, ali koji bi bio hrvatski. 


Na kraju se veli: »Vi možete hvaliti 'bana' današnjega i mo- 
liti mu za zdravlje, koliko vas volja, ali s tom nespodobom nećete 
lje doći do jedinstvenog pravopisa ni Vi ni ban, kao što nisu došli 
ni Srbi, koji se njim odavna služe ...« Aludira se dakle na mrskoga 
bana Khuena koji je stajao iza svega rada Sabora. 

Međutim, Pravopis je bio uveden u škole, pa se vlast nije 
mnogo osvrtala na kritike, a godine 1893. izašlo je i M. izdanje 
(iste je godine i njegov sastavljač Broz umro). Ocijenio ga je J. 
Benaković, gimnazijski profesor u Vinkovcima.“ »Ostavljajući dru- 
gima, da sude, je li bilo već vrijeme, da se etimologičkome pisanju 
u mas odlučno zatvore vrata«, dakle sumnjajući donekle u tako 
radikalan korak i bez konzultiranja širega kruga stručnjaka i knji- 
ževnika, pisac se ograničuje na stručnu ocjenu, pokazujući »što 
u ovoj knjizi školskoj nije uprav onako, kako bi trebalo da bude«. 
Među ostalim, recenzent nije zadovoljan digramima što ih Broz 


%* »Nastavni vjesnik«, 1894, str. 173—180. 

upotrebljava smatrajući da bi osim znaka đ irebalo uvesti i mje- 
sto digrama lj, nj, dž nova slova, ona koja je uveo Daničić u izda- 
nju Jugoslavenske akademije, tj. /, %, 8. Pisac Benaković ne smatra 
kao Broz da se praktički lj, nj odvojeno ne izgovaraju, pa je Broz 
uveo samo znak đ mjesto dj, gj, a ne i za druge digrame. 

Benaković se tu razlikuje od drugih hrvatskih pisaca i filologa, 
kao što su bili Jagić i Francisko Iveković, koji.nisu bili oduševljeni 
ni znakom đ, a dakako nisu odobravali ni druga novija slova. Ive- 
ković u predgovoru svoga Rječnika hrvatskog jezika" uopće ne 
upotrebljava znak đ, nego samo gj, smatrajući da se ne smije iz- 
ravno dirati u latinska slova, a ako se već ne može takvo slovo 
napraviti, tada je bolje upotrijebiti i digram. Iveković direktno 
kaže da se »griješi... u načinjenom slovu đ, jer se dira u samo 
Latinsko slovo d«, pa smatra da bi trebalo ukinuti »ono ni za kakve 
zasluge križem odlikovano đ; ta niko ga ne upotrebljava osim 
njekolicine akademika i školske djece... .« 

Godine 1895. opet se dodiruje pravopisno pitanje na Saboru 
u Zagrebu. Zastupnik Armin Pavić osvrnuo se na napadaj protiv 
njega i protiv fonetike, Tada se fonetski pravopis bio raširio već 
i po dalmatinskim školama, a kako je bio uveden u škole u Bosni 
i Hercegovini, a onda još prije i u Srbiji, njegova je uporaba bila 
u školama već općenita. 

Stenografski zapisnici Sabora kraljevine Hrvatske, Slavonije i 
Dalmacije" opet bilježe pravopisnu diskusiju u kojoj je Armin 
Pavić odgovorio na primjedbu brodskoga zastupnika tj. Kumičića, 
koji je rekao da je protiv proračuna za bogoštovlje i nastavu stoga 
što je uveden sada u školske knjige »strašan i nesretan pravopis«. 

Pavić odgovara da ne zna u čemu bi taj pravopis bio strašan 
»već ako može biti u tome, što taj način pisanja u našoj literaturi 
strašno preotimlje maha«. Dodaje kako je taj pravopis služio već 
mnogo godina u svim snpskim školama i u Srbiji i u Crnoj Gori 
i u Ugarskoj, a njime su se služili i mnogi đaci u Hrvatskoj, još 
prije nego što je bio službeno uveden u škole. Kada ga je vlada 
propisala za škole u Hrvatskoj, »cislatavska ga je vlada, pošto je 
već služio iu školama u Bosni, primila u škole dalmatinske i istar- 
ske, i tako ova prtografija danas služi, može se reći, u svim 
školama hrvatskim i srbskim, gdje se uči čitati i pisati ovaj naš 
hrvatski štokavski jezik«. Pavić uz to još dodaje da je takvo fo- 
netsko pisanje preotelo maha i u snpskoj književnosti, znanstvenoj 
i beletrističkoj i službenoj, tako da bi se na prste mogli izbrojiti 
oni pisci koji pišu drugačije. To pišanje preotimlje maha i u civil- 
noj Hrvatskoj, sasvim u znanstvenim raspravama, a prihvatio ga 


" Zagreb 1901, predgovor. 
** 1892—1897, sv. IV. 

je i »Vienac«, a od novina »Črvena Hrvatska«, »organ poštovane 
stranke prava«, a i Matica hrvatska, pa i Društvo sv. Jeronima. 

Zastupnika najviše smeta vjerojatno prekriženo đ, smatra Pa- 
vić, pa nastoji Kumičiću pokazati kako je Gaj reformirao latinicu 
te za slovo đ uporabio samo nešto drukčiji znak, a osvrće se i na 
reforme S. Mrkalja, Milovanovića i Karadžića. Aludirajući na Ku- 
mičićeve riječi o »zločinstvu posebne vrste«, Pavić veli da su i 
mnogi reformatori latinice i ćirilice »zločinci osobite vrste, kada 
ih narod jedme proglasuje svetcima, drugima gradi arkade ili se 
skrbi, da kosti njihove... dodju u otačbinu, za koju su tako dično 
i slavno radili«." 

Samo godinu dana nakon spomenutoga Pavićeva govora o pra- 
vopisu u Hrvatskom saboru u Zagrebu, i u dalmatinskom se sabo- 
ru dotiču istoga pitanja. Zastupnik u Zadru smatra kako »glede 
pravopisa vlada potpuna anarkija, a što je zamjernije, kao da su 
vlade pozvane, da nam kroje i nameću književni pravopis. U hrvat- 
skim školama danas je uveden pravopis, koji je dala sastaviti samo 
hrvatska vlada u Zagrebu.« Trebao bi se formirati »jedan strukovni 
areopag« za izdavanje školskih knjiga, a ne da se to rješava odlu- 
kama pristranih ljudi, koji da takve poslove povjenvnju ljudima 
nevještim i nesposobnima.“ 

Na interpelaciju zastupnika dra Trojanovića, koji je govorio 
(kao i prije Bjelanović) kako je u školskim knjigama pomiješana 
fonetika i etimologija, vladin povjerenik Stroll navodno je odgo- 
vorio Trojanoviću da fonetika nije odobrena od ministarstva za 
knjige pučkih učionica. Ali već nešto kasnije ispravlja se ta po- 
greška: »Odgovarajući Dru Trojanoviću, pokrajinski školski nad- 
zornik Stroll rekao je kao što izvire iz dotičnog brzopisanog izvje- 
štaja, da eufonija nije propisana, a naglasio je, da je ministarstvo 
za bogoštovlje i nastavu naredilo, da se i u pučkim školama ima 
upotrebiti Brozov fonetički pravopis, po kojem da su i napisane 
sve knjige za pučke škole.«* 

Ustajući protiv L. Zore i Borčića, narodni zastupnik Perić 
tvrdi kako najnovija hajka na školske knjige ide za tim da se 
prekine veza kulturna i umna između dalmatinskog i zagrebačkog 
školstva. U tom napadaju nalazi se Zore u istom društvu srpskih 
i talijanskih listova koji nastoje da pogaze svaku hrvatsku sveti- 
nju. Organ Narodne stranke htio bi, veli Perić, da se zabace školske 
knjige što dolaze iz Zagreba, a da se dalmatinskim stručnjacima 
povjeri da napišu nove, kako bi u njima bio bolji jezik. Austrijska 
vlada doista traži da se iz Dalmacije otklone hrvatske zagrebačke 
knjige, da bi ih zamijenila onima u kojima se hrvatsko ime ne 


5 N. d., str. 1891—1893. 
% »Narodni list«, 1896, br. 89. 
5 Nd, br. 21. 

spominje. Uz dužno poštovanje prema Marcelu Kušaru, govornik 
ipak spominje kako je nakon zagrebačke Hrvatske čitanke došla 
Kušarova Čitanka, dakle bez hrvatskoga naziva, što nije ispravno, 
a u toj se knjizi izbjegava hrvatsko ime i u tekstovima. Iako Dal- 
macija ima svojih jezičnih lokalizama, treba da pazimo na zajed. 
nički književni jezik, koji nam je isti s Hrvatskom.“ Govornik 
dakle nema oštrice protiv fonetike koja se upotrebljava u hrvat- 
skim školskim knjigama, zalažući se više za hrvatski duh tih knji 
ga i za hrvatsko ime. 

Dakle iz želje da se i u Dalmaciji upotrebljavaju iste hrvatske 
knjige kao i u sjevernoj Hrvatskoj, prihvaća se dana situacija s 
fonološkim pravopisom kojim su pisane školske knjige, pa se to 
pitanje fonologije kao neprihvatljive u Dalmaciji otupljuje iz spo- 
menutih razloga. Slični su razlozi vodili neke javne radnike i u 
sjevernoj Hrvatskoj kada se uvodila fonologija u tamošnje škole 
— razlozi što je ona bila uvedena već u bosansko-hercegovačke 
škole u vrijeme Kallayevo. 


Književnici i časopisi u Hrvatskoj ipak su i dalje pisali mor- 
fonološkim, tradicionalnim pravopisom, tako npr. »Obzor«, »Vie- 
nac«, »Glas Matice hrvatske« i drugi. Ali bit će razloga da se taj 
pravopis zamijeni »fonetskim«, kao i da se prihvate morfološke 
osobine Karadžićeve škole, samo sve je to išlo uz dosta velike 
sukobe i protivljenja. 


II. ZNAČAJNE PRAVOPISNOJEZIČNE PROMJENE PRI KRAJU 
19. STOLJEĆA 


1. Prednost »fonetskog« pravopisa, ali i njegovo pretjerano glo- 
rificiranje 
Pri kraju 19. stoljeća dogodilo se u jeziku nekoliko promjena: bilo 
je to najprije već spomenuto uvođenje fonološkog pravopisa u 
škole umjesto dotadašnjega morfonološkog, kojim se pisalo u 19. 
stoljeću. Uvelo se prema tome i pisanje ije, je mjesto dotadaš- 
njega ie, je i preuzeli se noviji oblici za pluralne padeže u dativu, 
lokativu i instrumentalu (sestrama — umjesto dotadašnjih starijih 
oblika: sestram, sestrah, sestrami) kao i u genitivu množine (se- 
stara — umjesto sestrah). Te promjene ponajviše nisu bile iden- 
tične sa zaključcima Pravopisnog odbora iz 1877. pod predsjeda- 
njem Adolfa Vebera, koji je predložio tek manje promjene prema 
starijem ilirskom pravopisu. 


U to je doba jak utjecaj Karadžićev, čije su ideje bile nazočne 
i prije, ali ne ovako intenzivno kao potkraj stoljeća. 


%* N. d., br. 28. 

Hrvatski književni jezik pod utjecajem Karadžićevih ideja, 
što su ih osobito oštro zastupali »hrvawski vukovci«, dobio je i 
dosljednije ustrojstvo, osobito s obzirom na novije pluralne oblike 
što ih je branio i Kuzmanić u Dalmaciji i s obzirom na veću znan- 
stvenu opravdanost novijih i spremnijih filologa, koji su zamijenili 
starije. 

No, uz pozitivne osobine javljaju se i određeni pogledi koji 
nisu mogli biti samo korisni hrvatskom književnom jeziku. U isti- 
canju prednosti fonološkog načina pisanja vukovci su pretjerivali, 
kako je to istakao i Jagić. Govorilo se, glorificirajući, kako u 
Evropi nema savršenijeg pravopisa od Karadžićeva. Antun Radić 
na to je odgovarao da je fonologija sasvim razumljiva pojava u 
jeziku koji se tek oblikuje: »Kad bi. danas afrički koji narod tre- 
bao azbuku, mislim, da bi ju svaki pametniji gimnazijalac složio 
tako da bi bila 'savršenija' od engleske ili francuske, — jer mu ne 
bi na putu bile nikakve tradicije...« Zbog toga smatra da pre- 
daleko idu oni koji nemaju mjere u hvali Karadžićeve pravopisne 
reforme. Karadžić je, veli, jednostavno pregazio književnu tradi- 
ciju srpsku, pa je imao slobodne ruke. I ilirci su pošli novim pu- 
tem, odijelivši se od starine, ali je među njima i velika razlika. 
Oni su pretiskali novim pravopisom stare hrvatske književnike i 
dali narodu sa zanosom i oduševljenjem svoju vrijednu starinu, 
dok ton kojim Maretić o njoj govori »neće učiniti, da ta starina 
ikomu omili«. Aludirajući na Maretićev negativan sud o »grdnoj 
zbrci« u starijem stanju našega pravopisa (što je Maretić iznio u 
Istoriji hrvatskoga pravopisa latinskijem slovima), Radić smatra 
.da to neće dobro utjecati na mladež, dok se o Karadžićevu djelu 
u svezi s pravopisnom reformom donose neukusni i pretjerani su- 
perlativi i tamo gdje im nije mjesto." 

Opravdan razlog protiv naglog nadiranja Karadžićeve škole 
zasnivao se i na neopravdanom zanemarivanju jezične i književne 
baštine starije hrvatske književnosti, što je moglo dovesti i do 
krivog i netočnog zaključka da je Karadžić bio jedini učitelj i 
jedini autoritet, te se u dedukciji mogla stvoriti misao kako Hrvati 
zapravo i nemaju svoga književnog jezika kada preuzimaju sve 
samo od Karadžića. 


2. Zapuštanje hrvatske jezične baštine 


Radić ističe kako se uobičajio neki polemički, ratoborni ton već 
od početka, kada je Daničić započeo Rat za srpski jezik i pravopis, 
pa je stoga »moguće da je baš Vukova škola i uvela neugodni 
način raspravljanja u ovu stvar«, Pri svemu tomu nisu odlučivali 
samo jezični razlozi, nego je »na smjer našega nastojanja oko knji- 


7" Antun Radić, Sabrana djela, knj. XV, Zagreb, 1937, str. 51—52. 

ževnog jezika odlučno djelovao spor između pristaša hrvatske i 
srbske narodno-političke misli. To je i posve naravski, jer su uči- 
telji i uzori "Vukovoj školi' bili Srbi, pa se je svako popuštanje 
zahtjevima te škole smatralo popuštanjem Srbima i njihovim tež- 
njama. A za ovakovo mišljenje bilo je đosta povoda i razloga, 
osobito onda, od kad su se sve to više počeli javljati glasovi, da 
hrvatskog književnog jezika i nema. Oni, koji su tako govorili i 
pisali, mogli su se kako tako upirati na 'Vukovu školu', koja je 
naš književni jezik konkretno nazivala 'hrvatski ili srpski', a tra- 
žila mu uzore u djelima zbilja srbskih pisaca. Dakako, i ako je 
moguće da će se još tko naći i kazati, da hrvatskog književnog 
jezika nema, — o tom nije vriedno trošiti rieči.«* 

Javni život ostao je pri »etimološkom« pisanju, ali s vreme- 
nom je fonologija sve više prevladavala. Najdulje i najdosljednije 
je ustrajao uz morfonološki pravopis Stjepan Radić, koji je tako 
pisao u Domu do kraja života. Kao što je Gaj uveo češki dijakri- 
tički sustav i »etimološko« pisanje, tako su, smatra prof. Ivšić, i 
braća Radić i njihovi sljedbenici ostali dosljedni »etimologičari« 
ne samo zbog hrvatske tradicije nego i po ugledu na češku okolinu. 
Stjepan Radić izdao je, doduše, svoj češko-hrvatski rječnik fono- 
loškim: načinom, ali je već drugo izdanje tiskao »etimološki«, a 
odonda je tako pisao do smrti." Ne samo Kumičić nego i drugi 
književnici ostajali su pri »etimologiji«, a od najpoznatijih učenja- 
ka tako je pisao i dr. Vladimir Mažuranić, Ivanov sin, koji je na 
taj način tiskao i svoje vrijedne Prinose za hrvatski pravno-povje- 
stni rječnik (1908-—1923). 

Isti Vladimir Mažuranić izdao je novo izdanje Pjesama I. Ma 
žuranića, ali on — prema riječima A. Radića — »s nekom bojazni 
iznosi u predgovoru ... poglede na jezik svoga oca Ivana Mažu- 
ranića koji je smatrao« da je književni jezik hrvatski star... »Nje- 
mu je dlirski pokret imao u tom pravcu biti jedino preporod 
stare knjige hrvatske... On nije vjerovao da ima koje pučko 
narječje u našem jeziku, koje bi bilo dostojno, da samo po sebi 
zasjedne mjesto, koje ide književni jezik... On je mislio, da za 
nas Hrvate valja još donekle preporuka Danteova, neka se ne za- 
nemaruje pribiranje dragocjenosti jezičnih iz svih narječja. Po 
mnienju Mažuranićevu ne bi se smjela nikad sasvim zatrti uspo- 
mena da nam je knjiga nikla na tlu staroga narječja, koje je steklo 
pravo, da po gdjekojom riečju, gdjekojim oblikom, u pjesništvu 
pak osobito gdjekojim naglaskom razbije novotariju narječja, ma- 
kar i najblagoglasnijega... Ivan Mažuranić scienio je, da se je u 


% Isto, str. 55. 
* Usp. Stjepan Ivšić, Etimologija i fonetika u našem pravopisu, »Hrvat- 
ski jezik«, knj. I, Zagreb, 1938/39, str. 3—13. 

jezičnom pitanju i u pjesništvu krenulo putem, koji ne vodi do 
visine, za kojom je on zaman čeznuo.«" 

Antun Radić, koji citira spomenute riječi Vladimira o pogle- 
dima njegova oca na književni hrvatski jezik, odmah dodaje: »Ako 
Bogom nadahnuti kovač one karike, koja u Osmanu spaja svakom 
Hrvatu tako milu i slavnu književnu starinu s novim poletom na- 
rodnim, ako: pjesnik Smail-age Čengića ne može pravo suditi o 
hrvatskom književnom jeziku, onda ja više ne znam, što je knji- 
ževni jezik... Vrlo su karakteristične neke rieči samoga g. Vladi- 
mira Mažuranića: 'S nekom bojazni nastavljam... U normalnim 
uvjetima Mažuranić ne bi smio imati osjećaj bojazni, nastavlja 
Radić te ističe kako se jezik suviše kritizira i ukalupljuje samo 
po Karadžićevoj školi, tako da neki naši filolozi i nefilolozi misle 
"da bez Vuka ne možemo nikud nikamo... A istina je naprotiv 
ono, kako je mislio Ivan Mažuranić, što je osjećanje svih obrazo- 
vanih Hrvata: da je ilirski pokret samo preporod stare hrvatske 
knjige.« 

Za ilustraciju takva stanja možemo spomenuti da je iste go- 
dine 1892, kada se pojavio Brozov Hrvatski pravopis, tiskana srp- 
ska potpuna prerada Šenoina Zlatareva zlata u redakciji Mite Đo- 
rića. To je izdanje sasvim prerađeno: stilski, gramatički, leksički, 
tako da je to već drugo djelo. Ako se zadržimo samo na leksiku, 
možemo zapaziti da je izdavač u velikom broju slučajeva mijenjao 
Šenoine riječi i zamjenjivao ih drugima. 

Umješto Šenoine riječi novčar uzima se _ menjač (str. 1), umje- 
sto kadšto — katkad (str. 2), umjesto brijač — brica (4), srčanost 
— junaštvo (4), brazgotina — brazda (5), ceh — esnaf.(6), obrana 
— odbrana (7), nu — a (8), mudrijašica — mudrica (7), graditelj — 
neimar (18), osinjak — gnezdo zolja (20), šaš — ševar (21), k to- 
mu — sem toga (21), grmlje — leštar (22), vrč — kondir (22), krv- 
nik — dželat (44), vlastit — sopstven (53), govedina — goveđina 
(56), pohlepan — grabljiv (61), skucati — iskamčiti (72), tetak — 
teča (74), britva — brijaćica, gizdavac — ponošljivac (92), nahuc- 
kati — natutkati (99), baciti se — prućiti se (100), miomiris — mio- 
mir (102), kositreni tanjur — kalajlija (106), gospoština — hatar 
(111), svodilja — podvodnica (119), škrinje — kivot (120), lubanja 
— lobanja (121), kramarka — čivitarka (122), husan — džbun (134), 
prizor — prestava (169), kvrga — čvoruga (201), kamin — odžakli- 
* ja (207), djelo — preduzeće (206), mukli — potmuo (116), trunak — 
parčence (210), div — džin (213), žezlo — skiptar (214), sabor — 
skupština (214), uzglavlje — odmarača (301), stup — stub (313), 
bogac — golać (323) itd. 


“* Antun Radić, n. d., str. 33. 
“Antun Radić, 1. d., str. 41. 

Priređivač je roman posve prilagodio srpskoj publici s veli- 
kom leksičkom, gramatičkom, stilskom,.pa i stvarnom adaptaci- 
jom. Tako su promijenjena i imena, pa se umjesto Šenoina Đure 
Draškovića pojavljuje Đorđe, umjesto Petra — Pera, umjesto bana 
Berislavića — Borisavljević, umjesto Šime — Sima, a onda umjesto 
karakterističnih riječi i termina povezanih uz izraze katoličke crk- 
ve dolaze nazivi za pravoslavnu, pa je u srpskoj preradi biskup — 
vladika, fratar — kaluđer, slika — ikona, svjetiljka — kandilo, 
svetica — svetiteljkd, kaptolska gospoda — gospoda kaluđeri, ko- 
ludrica — kaluđerica, kršćanin — hrišćanin, Božji sluga — svešte- 
nik, biskupska palica — patarica, kanonička kapa — arhimandrit- 
ska kamilavka, opat — iguman, svečano ruho —- odežda, procesija 
— litija, Zdravo Marijo — Bogorodice Devo, rediti — zapopiti 1 sl. 

Šenoino djelo nazvao je »književnim velikanom braće Srba 
katoličke vere«, a to se svojatanje zapaža i u predgovoru: 


»Nekoliko bezumnika iz te oblasti zavedeni lukavim ne- 
prijateljima Srpstva, odrekoše se imena srpskog i rešiše se, 
da svoje oblasno ime nametnu celom srpskom narodu. Nepri- 
jatelji naši to jedva dočekaše, pa ih uzeše pomagati u tom 
izdajničkom poslu. Oni stvoriše, izmisliše i napisaše istoriju 
nekakvog hrvatskog naroda, hrvatske države, hrvatskih careva 
i kraljeva, hrvatskih junaka ... Da malobrojni i lukavi nepri- 
ojatelji Srpstva nisu u svoje vreme bacili seme razdora među 
braćom ..., ne bi danas bilo potrebno da prikazujemo publici 
Avgusta Šenou; on bi i kod nas bio znan i poštovan, kao što je 
znan i poštovan u naše braće Srba katoličke vere — tako zva- 
nih Hrvata.«"a 


Takva je atmosfera vladala ne samo izvan Hrvatske, kada se 
Vladimir Mažuranić u to doba boji iznijeti svoje vlastito mišljenje 
o jezičnim problemima. 


III. TEMELJNA GRAMATIČKA I LEKSIKOGRAFSKA DJELA 
NOVE ŠKOLE 


1. Pojava Maretićeve »Gramatike i stilistike«. — Odobravanja i 
prigovori 

Poikraj 19. stoljeća u Hrvatskoj se forsirano naglašava narodno 
štokavsko narječje Karadžićeva i Daničićeva jezičnog smjera, pa 
je Ivan Broz bio uvjeren »da je nastojanje zagrebačke škole bila | 


“la Zlatarevo zlato, roman, napisao Avgust Šenoa, Beograd, izdanje knji- 
“ žare D. M. Đorića, 1892, štamp. u štampariji kod »Prosvete« (predgovor), 

zabluda i za Hrvate velika šteta«.“b Prikazan je i sukob između 
Vebera i Divkovića i Ivekovića. Ni Divković ni Iveković. nisu ispo- 
četka upotrebljavali novijih oblika u deklinaciji, osim u genitivu 
množine, ali su se tomu pomalo približavali, dok ih upotreblja- 
vaju Maretić i Broz. Godine 1886. pojavljuju se Brozove Crtice iz 
hrvatske književnosti pisane novijim tipom jezika i fonološkim 
pravopisom. 

Uz takve ideje, možemo i tada sporadički zapaziti i težnju da 
se u hrvatsku književnost ipak uvede ikavski govor. Pisac pred- 
govora za Kačićev Razgovor ugodni, za izdanje što se pojavilo 1889. 
u povodu otkrića spomenika Andriji Kačiću u Zagrebu, kao i toliki 
drugi franjevci ikavci, još uvijek teže za tim da ikavski govor po- 
stane osnova književnog jezika: »Kamo sreće da nenaravno putilo 
kojemu se Hrvat Kačić ne mogaše priviknuti, osveti nas te da 
hrvatskoj mladeži rodjenoj u ikavskoj štokavštini, ne namećemo 
neprirodna govora, koji ju sapinje, i u svesti je ubija, kao da 
nema ni svoga jezika, kad joj govor za knjige nije.« Dalmatinska 
bi mladež naprednije i brže koračala u narodnom jeziku kada bi 
se normirao ikavski književni izgovor. Naš jezik ima tri izgovora, 
»samo što je hrvatsko ikavsko, najprvo zaselo na književno pre- 
stolje, ne samo u starijoj čakavštini, nego i u novijoj štokavštini«. 

Pisac predgovora F. G. P., tj. Fra Gabro Puratić na svakom 
slovu e koje je postalo od jata stavlja točku, kako bi ga svatko 
mogao čitati kako želi, a on bi ga rado čitao i. Još jedan zaostali 
prijedlog o posebnom označivanju glasa jat! 

Nli, to su bile godine kada :e spremao fonološki pravopis i 
kada se težilo ujednačenju književnog jezika na temelju Daniči- 
ćeve jezične škole, pa su takvi prijedlozi jedva dosezali do pravoga 
mjesta. 

Godine 1891. u povodu izložbe Hrvatsko-slavonskog gospodar- 
skog društva u Zagrebu se prvi put pjeva Lijepa naša domovina 
Antuna Mihanovića kao hrvatska himna. (Ona je tiskana 1835. u 
10. broju Danice novim pravopisom, godine 1846. skladao ju je 
Josip Runjanin, a 1861. harmonizirao je V. Lichtenegger.) Godinu 
dana nakon toga, 1892, izlazi Brozov Hrvatski pravopis, koji se us- 
koro uvodi u hrvatske škole. 

Godine 1899, objavljena je velika Maretićeva Gramatika i sti- 
listika hrvatskoga ili srpskoga književnog jezika, a iste godine po- 
javljuje se i skraćena gramatika za potrebe srednjih škola pod na- 
slovom Gramatika hrvatskog književnog jezika. Na veliku se gra- 
matiku osvrnuo Antun Radić u »Obzoru« 1899, i u »Viencu« iste 
godine, prigovarajući Maretiću što se pri izrađivanju svoga djela 
oslanjao pretežno ili gotovo jedino na djela Karadžićeva i Dani- 


“ib Antun Radić, 1. d., str, 57, 


150 


čićeva, a zaobišao najpoznatija djela iz hrvatske književnosti.“ U 


člancima u »Viencu«“ Radić je nešto umjereniji, ali ipak Mare-. 


tiću prigovara što piše gramatiku hrvatskoga književnog jezika, a 
ignorira hrvatsku književnost ne samo prije Karadžića nego i na- 
kon njega. Hrvatski književni jezik, veli Radić, ne može biti drugo 
nego jezik hrvatske književnosti, pa tko ignorira tu književnost i 
jezik, ne može pisati ni gramatiku toga jezika. 

Takve misli nije iznio samo Antun Radić nego je u osnovi 
isti prigovor, zbog uskoće Maretićevih izvora za Gramatiku, izre- 
kao i Vatroslav Jagić, tada profesor na sveučilištu u Beču. 

Na Maretićevu Gramatiku osvrnuo se Jagić u »Archivu fiir sla- 
vische Philologie«.“ Iako pozitivno ocjenjuje Maretićevu marlji- 
vost, njegov ozbiljan trud i rezultate rada, što mu osigurava »u 
gramatičkoj literaturi Južnih Slavena najistaknutije mjesto«, ipak 
mu zamjera što je svoje djelo zasnovao isključivo na narodnim 
pjesmama i pripovijetkama te na Karadžićevim i Daničićevim dje- 
lima. Ta polazna Maretićeva točka nikako nije smjela ostati i zavr- 
šna, što njegovoj gramatici daje pečat jednostranosti, po onoj 
poslovici »Spala knjiga na dva slova«. Ne može se reći, s pravom 
negoduje Jagić, da pored Karadžića i Daničića nema nitko prava 
da uživa čast uzorna pisca, a ne može se tvrditi ni to da su Ka- 
radžić i Daničić već postigli najviše ciljeve modernog književnog 
jezika preko kojega se ne bi smjelo ići dalje. Oni su tek utrli put 
kojim treba koračati naprijed, pa se Maretiću može prigovoriti da 
je i odviše suzio svoj posao, kao da piše posebno monografiju o 
jeziku Karadžićevu i Daničićevu. Takvo Maretićevo shvaćanje »pa- 
ti od unutrašnje proturječnosti«. Maretićev se stav može prihvatiti 
kao polazna točka, »premda se ne može poreći, da na zapadu, kod 
Hrvata, korijenje štokavskog književnog jezika seže dublje u pro- 
šlost«. Karadžićev je zahvat bio snažan te su njegove tvorevine 
potisnule i na zapadu tekovine i utjecaje starijih vremena. To Jagić 
posebno ističe, jer bi se »moglo iz Maretićeve gramatike lako sko- 
vati oružje za bestemeljnu tvrdnju, koju su već često ponavljali 
čak i razboriti ljudi, da su Hrvati uzeli Srbima jezik. Točno je 
samo to, da je književna štokavština, koja je kod Hrvata živjela 
prije Vuka pod različitim imenima (hrvatskim, ilirskim, bosan- 


** Antun Radić, Gramatika i stilistika hrvatskoga ili srpskoga književnog 
jezika, recenzija, »Obzor«, 1899, br. 114, 146, 147 i 148. 

# Antun Radić, Hrvatski književni jezik, »Vienac«, 1899, str. 456—457, 
566—568, 584-—585, 599.601, 615-616, 629—631. ; 

“ Vatroslav Jagić, Gramatika i stilistika hrvatskoga ili srpskoga knji- 
ževnog jezika, »Archiv fiir slavische Philologie«, Berlin 1900, XXII, str. 263— 
—278. Citirat ću taj Jagićev rad prema Izabranim kraćim spisima. Zagreb, 
1948. O istom pitanju, Jagićevih prikaza Maretićeve Gramatike i Broz-Iveko- 
vićeva Rječnika, govorim i u svom članku: Ima ti Vatroslav Jagić zasluga 
za hrvatski književni jezik, »Jezik«, 1973—1974, br. 3—4. 

skim, dalmatinskim, slavonskim), utjecajem Vukovim i utjecajem 
njegovih publikacija dobila dosljedniji, narodniji oblik.« 

Poželjno je bilo ulaženje i u moderne faze književnog jezika, 
a za to bi bio dobar izbor modernih pisaca novijega i najnovijega 
vremena, za što Maretić pokazuje malo smisla. Malo obzira prema 
novijemu stanju jezika pokazao je Maretić naročito u dijelu gra- 
matike u kojem obrađuje tvorbu riječi. Pogotovu se tu ne može 
zastupati misao da moderni jezik može ili mora u tvorbi riječi 
stati kod Karadžića ili Daničića, a Maretić se upravo tu bojažljivo 
ograđuje od svega što nije našao u Karadžićevim i Daničićevim 
djelima. Ni u tome jezik nije stao kod te dvojice pisaca, gramatika 
treba da bude živa i elastična, treba da prati živi književni govor, 
ali treba da je i normativna, pa da se u dvojnim slučajevima od- | 
luči za najčešći gramatički oblik koji treba da postane normativan 
u književnom jeziku. 

Nakon te Maretićeve gramatike moglo bi se, smatra Jagić, go- 
voriti o jedinstvenom književnom jeziku Hrvata i Srba, ali tomu 
smetaju dvije malenkosti: refleks glasa jat u Srba daje e, »čime je 
Beograd otpao od ideala Vukova i Daničićeva, a taj je otpad onda 
prirodno povukao za sobom i karlovačko-novosadske književnike«. 
U Hrvata je refleks jata dao ije, je. Druga je malenkost različito 
pisanje gj i đ, čime se stvorila suvišna dubleta. 

Maretićeva Gramatika i stilistika, kao i njegova školska Gra- 
matika hrvatskog književnog jezika (obje iz 1899) rađene su sa- 
vjesno, opsežno i s mnogo dokumentacije te su kodificirale norinu 
književnog jezika u Hrvatskoj za više desetljeća. Jagićeva oprav- 
dana primjedba i zahtjev da se gramatičar mora obazirati i na 
novije pisce tek je polagano nailazila na opće odobravanje. 


2. Broz-Ivekovićev »Rječnik«. — Radićeva i Jagićeva ocjena 


God. 1901. pojavilo se važno leksikografsko djelo, koje je na sebe 
odmah svratilo opću pozornost. Bio je to Rječnik hrvatskog jezika 
Ivana Broza i Franciska Ivekovića, događaj u našoj kulturnoj i 
jezičnoj povijesti. Iako je Amtun Radić“ bio zadovoljan što se to 
leksikografsko djelo pojavilo, ipak je prigovorio što je u rječniku 
preuzak izbor iz ispisanih djela te što mnoge riječi nedostaju. 

Još je konkretniji i oštriji kritičar bio Vatroslav Jagić. Jagić 
je iznio ispravnu misao kako nemamo moderan, cjelovit rječnik 
koji se ne bi kretao u »uskim granicama onoga bogatstva riječi, 
koje je oko polovice 19. stoljeća bilo zastupano u II. izdanju Vuko- 
va rječnika«. Već je Šulekov Njemačko-hrvatski rječnik znatno 
proširio okvire književnog jezika za tadašnje moderne kulturne 


45 Antun Radić, Rječnik hrvatskog jezika, recenzija, »Obzor«, Zagreb, 1901, 
br. 103, str. 1—2. 

potrebe, ističe nekadašnji pristaša Zagrebačke filološke škole i ne- 
kadašnji Šulekov suradnik pri izradi znanstvene terminologije. 
Očekivao je da će takav jedan cjelovitiji i opsežniji rječnik biti 
Brozov i Ivekovićev, ali je on koncipiran drugačije, jer je to ipak 
pretežno »komentirani Vuk«, frazeološki proširen. To ipak nije do- 
voljno, jer »ograničavanje riječi ii frazeologije na dva pisca daje 
rječniku još jednostraniji oblik nego gramatika«“. 

Iveković je postupio preusko. Leksikamno naš jezik nije ni iz- 
daleka tako učvršćen kao gramatički, a »daroviti pisci i pjesnici 
bili su uvijek i svuda glavni nosioci i unapređivači književnog je- 
zika«. A svakom je darovitom piscu slobodno da književni jezik 
obogaćuje iz vrela svoje stvaralačke snage. Da je tako postupao, 
mogao je Iveković stvoriti sasvim drugačije djelo. 

U rječniku nedostaju vrlo mnoge riječi koje su u uporabi u 
književnosti. Ako se usporedi bilo koja pripovijetka iz narodnog 
života ili književno-znanstvena rasprava s građom što je sadrži 
Broz-Ivekovićev Rječnik hrvatskog jezika, meće se u njemu moći 
naći mnoge obične riječi: bitnost, časopis, dodir, doživljaj, draže- 
stan, grčevit, hujati, izdvojiti se, jezovit, kopkati, mrzovolja, nado- 
knađivati, nedoumica, neostvaren, neophodan, netremice, očaj, od- 
bljesak, odvratan, osjećaj itd. 

Amalizira li se Mažuranićev jezik u Smrti Smail-age, u 1134 
stiha se nalazi velik broj riječi što ih nema Rječnik: agovanje, od- 
mazditi, ratoboran, ini, pokročiti, kišovit, uskratiti, biserak, lako- 
kril, natkriliti, polaznik, pjesanca, itd. 

Pročitavši tek pedeset stranica iz Šenoina Prosjaka Luke, da- 
kle iz djela popularnog i već tada gotovo klasičnog hrvatskog pis- 
ca, možemo konstatirati kako Rječnik ne sadrži mnogo riječi što 
ih upotrebljava Šenoa: drvenjara, krović, pravdaš, poštenjak, zgrb- 
ljen, kaputić, zapiskutati, smetište, zaklimati, trznuti, papirnat, kr- 
stitke, istrusiti, nehajno, dječarac, ođuran, novorođenče, prijaznost, 
priuštiti, smilovanje, psetance, mljekarica, proštenje, sitniš, grmlje, 
djetić, samilost, letimice, nizbrdice, ovisok, kržljavac, licitar, nahu- 
škati, prokšen itd. 

Šenoa je hrvatski pisac koji se mnogo čita, s bogatim rječni. 
kom, pa bi takve riječi doista trebale ući u Rječnik hrvatskog je- 
zika, makar pokoja i ne bila besprijekorna. Ta je bogata građa 
barem toliko vrijedna koliko i mnogi drugi nepotrebni izrazi u 
Rječniku (turcizmi, vulgarne riječi preuzete iz Karadžićeva Rječ. 
nika). Šenoa je ocrtao provincijalnu Hrvatsku te je imao isto to- 
liko pravo njegovati lokalnu boju kao Ljubiša, Vrčević ili Milićević, 
jer svi pisci treba da u jednakoj mjeri uđu u rječnik modernog 


““ Vatroslav Jagić, Rječnik hrvatskog jezika. Sakupili i obrađili Dr F. Ive- 
ković i Dr I. Broz, »Archiv fiir slavische Philogie«, XXII — 1901 i XXIV — 
— 1902. Cit. prema V. Jagić, Izabrani kraći spisi, str. 548—557.i 558—571. Odav- 
de će biti citirane sve Jagićeve riječi u toj diskusiji. ' 


153 


jezika. Iz istih razloga nedostatak je Rječnika što se u njemu ne 
mogu naći mnoge riječi što ih upotrebljava, na primjer, Mihovil 
Pavlinović, dobar znalac narodnog jezika: mrzovoljan, gudnja, oko- 
snica, slavlje, kolje, povlastica, zadužbina, sjaj, smaliti se, umak- 
nuti, svetogrdan, zagriznuti, praznoruk, jal, pomirljiv, silnik, okre- 
pa, zlokobnik, zaklonište, pohlepa, radišan, izdrečiti, praznovjerje, 
zapupiti, podjarivati, zrenik i dr. 

Broz-Ivekovićevu Rječniku ne može biti prvotna zadaća da po- 
pularizira Karadžićevo i Daničićevo djelo u zapadnim krajevima, 
jer »Vukov i Daničićev jezik sad već ne dotječe; kulturni je razvoj 
Hrvata i Srba sad već prerastao te haljine, i zadaća se modernog 
rječnika baš i sastoji u tom, da o rastenju jezičnog blaga vodi u 
punoj mjeri računa«, Stoga mu čitavo djelo Broza i Ivekovića osta- 
vlja »utisak zastarjela poduzeća, koje slabo odgovara današnjim 
potrebama«. 

Da bi se zornije prikazala gledišta Jagića i Ivekovića, zanimlji- 
VO će biti iznijeti razloge što ih sebi u korist iznosi Iveković. Tako 
će se spoznati njegovi pogledi na jezik koji su, u usporedbi prema 
Jagiću, znatno konzervativniji i uži. Tu su se sukobila dva pogleda 
na našu leksikografiju i na probleme književnog jezika s obzirom 
na njegovu leksičku stranu. Prevladalo je životnije Jagićevo mi- 
šljenje. 

Prelistamo li odgovore što ih je iznio Iveković u svoju obranu, 
primijetit ćemo da je on pod golemim, gotovo ropskim utjecajem 
Daničićevim: ono što je u Daničića ispravno, u to se ni Iveković 
nikada ne usuđuje dirati, ni u pojedinostima. Jagić, koji je tako- 
đer cijenio rad Đ. Daničića, svoga prijatelja i druga u Akademiji 
u Zagrebu, ipak samostalno i kritički promatra određene Daniči- 
ćeve pretjerane postupke u leksičkim pitanjima. 

Iveković se (kao ni Daničić) ne slaže" s Jagićevom pohvalom 
Šulekova Njemačko-hrvatskog rječnika iz 1860, napominjući kako 
je iz samih »usta Daničićevih« čuo da je taj rječnik našem jeziku 


4 »Vienac«, 1902, br. 4, br. 20 i br. 21. — Iveković je dakle u više navrata 
polemizirao s Jagićem, to više što je Jagićeva kritika (prva) objavljena u 
srpskom prijevodu pretiskana u isto vrijeme u »Kolu«, književnom i naučnom 
listu beogradskom 1901, u novembarskom broju, na str. 548—557. — Iveković 
u svojim prilozima najprije iznosi historijat toga Rječnika i veli da je do za- 
misli o izdavanju toga djela došlo u Matici hrvatskoj na taj način, što bi se 
latinicom pretiskao Karadžićev Rječnik pa se tadašnji Matičin tajnik stao o 
tome dogovarati s Brozom. Broz je tada mislio da bi u tom slučaju rječnik 
trebalo popuniti barem riječima iz djela Karadžića i Daničića, jer se u njiho- 
vim djelima kao i u narodnim umotvorinama što su ih izdali nalazi mnogo 
riječi što ih nema u Karadžićevu Rječniku, pogotovu ne u Daničićevim djeli- 
ma. Iveković odbija prigovor Jagićev da bi to djelo bilo tek »komentirani 
Karadžić« ili »frazeološki proširen Karadžić«, ima u njihovu Rječniku 11.241 
riječ više nego što ih ima Vukov Rječnik. — Nakon tog Ivekovićeva članka 
uslijedio je drugi prikaz Jagićev, a nakon njega još dva Ivekovićeva u »Vien- 
cu«, u br. 20. i 21. : 

mnogo naudio. Šulek je, smatra hrvatski vukovac, bio na krivom | 
putu kada je mislio da svakoj njemačkoj riječi mora odgovarati 
hrvatska riječ, a uzimao je mnoge riječi iz češkoga i ruskog jezika. 
Kako to nije posebno naznačio, naši ljudi drže mnoge takve riječi 
za narodne iako one to nisu. Kao primjer navodi Iveković njema- 
čku riječ frisch, za koju je Šulek uveo rusku riječ svjež (svježe 
voće, cvijeće) te su je i drugi prihvatili, dok Iveković umjesto nje 
predlaže prijesan, pa i frišak, frižak, što je, veli, ipak bolje nego 
rusko svjež, koja je riječ »po zveku i korijenu posve tugja«. 

Iveković ne dijeli Jagićeve sudove, pa smatra da protiv Jagi- 
ćeva modemog jezika kako ga je iznio u svojoj kritici, treba da 
ustanu svi ljubitelji čistog narodnog jezika. Ne priznaje Jagićev 
sud da je Daničić bio prestrog i jednostran pri odabiranju pisaca 
za Akademijin Rječnik. Naprotiv, Iveković je čak indigniran što 
Jagić nema i u tome najbolje mišljenje o Daničićevoj ocjeni mo- 
dernih riječi. Iveković smatra da Daničić nije bio pretjerano strog 
i jednostran, kako ga je okarakterizirao Jagić, nego je bio, po Ive- 
koviću, zabrinut »za karakter čistoga jezika našega«. 

Kako Šulek nije bježao ni od kajkavskih ni od čakavskih ri- 
ječi"a kao ni od posuđenica ni od kovanja novih riječi, Iveković se 
zgraža što mu »jedan Jagić« spočitava što nije ispisao i Šulekov 
Rječnik njemačko-hrvatski, a on nije htio, veli, uzimati ne samo 
iz Šulekova Njemačko-hrvatskog nego ni iz Rječnika znanstvenog 
nazivlja. 

Makar hrvatski vukovci i Daničić nisu bili skloni Šulekovim 
leksičkim pogledima te ga Daničić nije upotrebljavao za Akade- 
mijin Rječnik, pa ni Iveković za svoj Rječnik hrvatskog jezika, 
ipak je daljnji razvoj pokazao kako su umjereni šulekovski zahvati 
bili potrebni. 

Još jedma činjenica karakterizira rad hrvatskoga vukovca. Ive- 
ković nije mogao shvatiti da je darovitu piscu slobodno da »jezik 
kao organ književnosti i njenu količinu riječi umnožava iz bogatog 
izvora svoje stvaralačke snage«. Takve su misli za hrvatskog lek- 
sikografa bile već gotovo bogohulne, te ne može zamisliti da »pu- 
stimo kojekakvim žutokljuncima da... umnožavaju riječi po dra- 
goj volji svojoj nevezanim nimalo za ono što je bilo prije njih«. A 
ipak su ti Ivekovićevi »žutokljunci« — što je sasvim razumljivo 


“a Iveković je i nepravedan prema Jagiću; pa i zagrižljiv. Da bi Jagića 
doveo u zabunu, pita ga ironički, je li svoje prijatelje, obrađivače rječnika u 
Beogradu, uputio da ekscerpiraju »moderne pisce Hrvatske za nj?« Ako toga 
nije učinio — već likuje zluradi Jagićev kritičar — onda razlikuje jezik hrvat- 
ski od srpskoga, »pa hoće da ima svaki svoj rječnik; valja da me zato i potis- 
kuje toliko na pisce, koji su rogjeni čakavci i kajkavci, i kojima iz pisanja 
svaki čas izviri zavičaj njihov«. To je već insinuacija prema Jagiću i ujedno 
nerazumijevanje leksičkog blaga hrvatskih pisaca: iz raznih krajeva. 

u svim književnostima — bogatili, tko više, tko manje, hrvatski 
vokabular. 


3. Jagićevo sveobuhvatnije i dublje shvaćanje gramatičkih i Jeksi- 
kografskih pitanja, ali iz daljine 


Jagić se slagao s osnovnim pogledima vukovaca, ali se od njih po 
svojim finim shvaćanjima za prava književnog jezika i udaljavao. 
Spomenutom svojom kritikom pokazao je Jagić dublje shvaćanje 
ne samo leksikografskog i gramatičkog problema nego i književ- 
nog jezika i književnog izraza uopće. Da je Jagić potkraj 19. sto- 
ljeća radio sam na sličnom poslu, vjerojatno bismo dobili šire i 
potpunije leksikografsko djelo, iako se ni iBroz-Ivekovićevu Rječ- 
niku ne može zanijekati rigoroznost i pedaninost u poslu. Uosta- 
lom, taj je Rječnik dugo vremena ostao našim najboljim rječni- 
kom. Jagić na probleme književnog jezika gleda elastičnije i sve- 
obuhvatnije,'s osjećajem za hrvatsku jezičnu i pravopisnu prošlost, 
što je nedostajalo i Maretiću i Ivekoviću, ne odbacujući značenje 
ni književnika njegova naraštaja, za što spomenuti naši jezičari 
također nisu imali mnogo sluha, suviše zakopani u Karadžićeve i 
Daničićeve spise. 

Da je Jagić ostao u Zagrebu ili da se vratio zauzevši ponuđeno 
mjesto na Zagrebačkom sveučilištu, vjerojatno bi predlagao kon- 
cem 19. stoljeća adekvatnija rješenja. Možda je mogao poći »za 
tri koraka dalje od Vuka pa pomoći izgraditi hrvatsku književnu 
koinć onako, kako su Srbi izgrađivali svoju ili još više, raditi na 
njihovu ujedinjavanju onako, kako je na njem Vuk radio«." 

Međutim, u to je doba Jagić bio u Beču, radio je kao slavist 
široka raspona, pišući o mnogim problemima, dajući uvijek i po- 
novo nove poticaje drugima, otvarajući nove putove, ulazeći lako 
u najrazličitiju problematiku. To je, očito, bila Jagićeva velika 
prednost, ali u određenom smislu i nedostatak s obzirom na tada. 
nje potrebe njegova materinskog jezika: 


»U tome je njegovo opće značenje za slavistiku, kojoj je dao 
mnogo, i njegovo značenje za kroatistiku, kojoj je dao manje 
nego što je mogao i — trebao — dati. Da se kojom srećom — 
kao Briickner — znao ograničiti u opsegu i više posvetiti svo- 
joj domovini, možda bismo i mi danas imali djela kao što su 
"Dzieje kultury polskiej' ili *'Encyklopedja staropolska' ili 
dobar pregled starije (glagolske i ćirilske) književnosti ili ma- 
kar svoj etimologijski rječnik, kao što to danas imaju Poljaci, 
ovako — na izmaku jednoga đoba on je davao svima, da u 
drugom, koje je (sa F. De Saussureom) bilo na pomolu, bude 
od mnogih brzo zaboravljen.«* 


*# Josip Hamm, Vatroslav Jagić i Poljaci, »Rad JAZU«, sv. 282, str. 97. 
# Josip Hamm, n.d., str. 91. 


156 


Jagić je rastao u hrvatskoj sredini s istančanim smislom za 
njezinu jezičnu i književnu prošlost i za njezine tadašnje jezične 
potrebe. Ta stvarnost koju je duboko doživio, zatim širok lingvi- 
stički pogled i fin osjećaj za potrebe književnog izraza redovito su 
ga usmjeravali na realne ocjene i objektivno prosuđivanje proble- 
ma književnog jezika u konkretnostima i onda kada za to nije 
uvijek nalazio adekvatnih opravdanja. Njegove sugestije u stvarnom 
usmjeravanju hrvatskoga književnog jezika išle su u smjeru nje- 
gova organskog razvitka. 

lako je bio za osnovne poteze hrvatskih vukovaca, Jagić se 
ipak izdigao iznad njihove uskoće, nepriznavanja kontinuiteta hr- 
vatskoga jezičnog izraza i njihove pretjeranosti i suvišne adora- 
tivnosti Karadžićeva i Daničićeva djela. Međutim, Jagićevih sa- 
vjeta neće se držati ni Maretić ni Iveković, barem ne u prvoj fazi 
svoga rada. Mladi iBroz prihvaća već rano fonološki pravopis i no- 
vije oblike u deklinaciji, pa tim jezikom objavljuje 1886. i svoje 
Crtice iz hrvatske književnosti, ali ima elastičnije poglede na 
književni jezik, priznajući i hrvatsku književnu baštinu i ističući 


posebno hrvatstvo dubrovačkih književnika Dinka Zlatarića i dru- | 


gih, čemu se usprotivio Maretić" Jedan je kritičar u »Viencu«* 
istakao izvrstan Brozov jezik, naravan i lak, protiveći se suvišnom 
isticanju da je Broz kajkavac; naprotiv, misli isti kritičar V. u 
»Viencu«, u Maretićevu se jeziku osjeća forsiranost, što zaključuje 
po »onome mučnom prijelazu od manirirane škole do zdravog na- 
ravskog pisanja, kako se to opaža« kod Maretića. 


% Crtice iz hrvatske književnosti. Napisao Ivan Broz, Zagreb 1886. i 1888. 

5. Maretić nije bio zadovoljan ni imenom Brozova djela, zbog toga što 
u djelu premalo upotrebljava srpsko ime, a ne priznaje ni one razloge za 
hrvatstvo starijih pisaca što ih Broz navodi. Broz mu na sve to odgovara u 
II. dijelu svoje knjige. S obzirom na ime Broz se opravdava: »G, recensent 
prekorava me, što nijesam svojih Crtica nazvao Crtice iz hrvatske i srpske 
književnosti, i uopće što tvrdujem sa imenom srpskim... Prihvativši sasvim 
mišljenje Daničićevo (vidi 1. sv. str. 164—166), ja sam i time već pokazao, 
koliko cijenim ime srpsko, a da pored toga još svaki put kad spominjem 
hrvatski dodam: ili srpski, to niti je ko činio, niti može tražiti da se u na- 
predak čini, a napose ne može se to činiti u ovakvoj knjizi kao ova što je. 
Ja nijesam nigda zatajio niti ću kad zatajiti što je srpsko, a kamo da ono 
što je srpsko proturavam među Hrvate pod hrvatskim imenom! Čime se god 
ponose Srbi, ponosim se i ja, jer sam Hrvat. Meni smeta ono ili, koje kao 
da me svak čas sjeća, da su Hrvati i Srbi dvoje a ne jedno. ... Čini se da g. 
recensent odbija na moje tobože pretjerano hrvatstvo i ono što sam ... re- 
kao za Dubrovčanina Zlatarića, i kao da se žali na mene, što nijesam imao na 
umu, da je Zlatarić samo iz kurtoasije prema hrvatskome velikašu Gjurgju 
Zrinjskome mogao reći: 'Stavih se za tijem s jednakom požudom učinit Arvat- 
sku Grkinju Elektru Sofoklovu. A odakle zna g. recensent da je Zlatarić 
samo iz kurtoasije mogao govoriti o hrvatskoj Elektri?... Ja bih sve rekao, 
da je bilo Zlatariću do kurtoasije, da bi on prije govorio o slovinskoj Grki- 
nji Elektri i o slovinskome jeziku nego li o hrvatskoj Grkinji Elektri i hr- 
vatskome jeziku.« 

** »Vienac«, 1889, str. 478. Inicijalom V. potpisan članak. 


157 


Određena umjerenost odlika je dakle Ivana Broza, kojemu su 
povjerili izradu fonološkoga pravopisa. Po tome se on približava 
u nekim svojim pogledima više Vatroslavu Jagiću nego Maretiću i 
Ivekoviću, iako je po drugim nekim osobinama (Rječnik) bliži 
njima. 

4. Preuzimanje iz Karadžić-Daničićeve škole — (uglavnom) onoga 
što je bilo na crti hrvatskoga jezičnog razvoja ' 


Osobine Karadžićeve škole prevladale su, prema tome, koncem 19. 
i početkom 20. stoljeća u Hrvatskoj. Fonološki pravopis što su ga 
neki napadali, a neki bezgranično i bez mjere hvalili, ustalio se u 
hrvatskoj književnosti ne odmah devedesetih godina, nego prakti- 
čki nakon I. svjetskoga rata. Neki su ga devedesetih godina 19. sto- 
ljeća odbijali iz političkih razloga, zbog toga što je uveden u hrvat- 
sko školstvo brzim, forsiranim putem, bez dovoljno širokih kon- 
zultacija na koje je hrvatska kulturna javnost bila naviknuta, što 
je uveden u doba mrskoga bana Khuena Hedervaryja. 

Fonološki način pisanja ipak je prodro u hrvatsku književnost 
i zato što je primjereniji za naš jezik: »Pismo je samo ruho riječi, 
pa kao što je za Eskimca toplo teško međvjeđe krzno, a za kojega 
ekvatorijalca samo pregača, prikladnije ruho od odijela engleskog 
džentlemena, tako će i jednoj riječi odgovarati bolje ovo, a drugoj 
ono pismeno ruho«, slikovito će to kasnije rastumačiti prof. Stje- 
pan Ivšić" Naše su riječi takve građe da se čitatelju mogu poka- 
zati onakve kakve smatramo da nam iz usta izlaze, pa ipak od 
njih ostaje toliko da ih možemo razumjeti. Naše su riječi u uspo- 
redbi, na primjer, s francuskima, »seljačke dundare, a francuske 
često kao nježne gradske gospođice« 

Uostalom fonološko je pisanje u nas staro, i što idemo više u 
starinu, to je i takvo pisanje češće. To su dokazivali i Vjekoslav 
Klaić i Josip Pasarić u ovdje već spominjanim svojim člancima. 
Tada to neki nisu htjeli prihvatiti. Bilo je i drugačijih stručnih mi- 
šljenja, ali su pristaše »fonetskog« pravopisa ipak prevagnuli i svo- 
jim stručnim razlozima, te je on u hrvatsku književnost definitiv- 
no uveden. X 

Kada se ocjenjuje uloga Tome Maretića kao pisca Gramatike 
i stilistike hrvatskoga ili srpskoga književnog jezika, uz već spo- 
menute nedostatke načelne naravi, treba reći da je to djelo ipak 
pisano marljivo, s mnogo precizna i temeljita proučavanja svojih 
izvora. Ti su izvori, vidjeli smo, preuski no savjesno obrađeni. To 
je priznao i Milan Rešetar, koji za književni jezik u Maretićevoj 
. Gramatici (II. izd.) veli da je »ne samo pravi i solidni temelj na 


5 Stjepan Ivšić, Etimologija i fonetika u našem pravopisu, »Hrvatski 
jezik«, knj. I, 1938/39, br. 1, str. 10. 
% Isto, str. 10. 

kojemu se dalje razvija općeni književni jezik, nego je još uvijek 

i uzor koji, više ili manje, lebdi pred očima svakomu književniku i 

uopće svakomu obrazovanom čovjeku koji nastoji da dobro piše 

svojim jezikom« 

: Maretić je svoju Gramatiku pisao pretežno na osnovi Karadži- 
ćevih i Daničićevih djela, a Karadžić je — nema sumnje — štokav- 
sko narječje proučio »bolje od ikoga od njega«, smatra prof. Ivšić, 

a kako su i Hrvati štokavci, očito je da su i Hrvati mogli od njega 

mnogo naučiti. Ali se, dakako, ne može reći da su Hrvati od njega 

preuzeli srpski jezik, jer je »današnji... hrvatski štokavski iknji- 

.ževni jezik samo organski nastavak onoga našeg književnog jezika, 
što smo ga mi imali i prije Vuka, pa je to Vuk, koji je doista otac 

današnjega srpskoga narodnog književnog jezika, i priznao .. .«* 

Treba reći i to da hrvatski književni jezik nije preuzeo sve ono 

što je tražila »Vukova škola« potkraj 19. stoljeća u pojedinostima, 

ako to nije bilo zastupano u hrvatskim novoštokavskim govorima. 

»Drugim riječima ta je škola pobijedila u onome što je i inače 

bilo na razvojnoj liniji i možda je u samo jednoj pojedinosti uspje- 

la preko toga (zamjena prefiksa nje s ne u zamjeničkim riječima). 

No, s druge strane, ta je škola u mnogome naškodila hrvatskoj 

jezičnoj kulturi, uzrokovala nepotrebne potrese i unijela u hrvat- 
sku filologiju duh najnegativniji u cijeloj hrvatskoj jezičnoj povi- 

jesti. ..«<" 

Međutim, problemi koji nastaju nadmoćnošću Vukove škole 

u Hrvatskoj u punoj će mjeri doći do izražaja tek u 20. stoljeću. 

Stoga ih treba, zajedno s drugim jezičnim pitanjima do prvoga 

svjetskoga rata, posebno i temeljito prikazati i analizirati u pri 

kazu povijesti hrvatskoga književnog jezika 20. stoljeća. 


#5 »Slavia« X1/1932, str. 582. Rešetar je tada imao na umu drugo izdanje 
Maretićeve gramatike, koje se bitno ne razlikuje od prvoga. 
mer Stjepan Ivšić, Hrvatski književni jezik, »Hrvatski jezik«, 1938/39, str. 
*"" Dalibor Brozović, O ulozi Ljudevita Gaja u završnoj etapi hrvatske je- 
zične unifikacije, »Radovi Instituta za hrvatsku povijest«, sv. 3, Zagreb, 1973. 
U povodu 100. godišnjice smrti Ljudevita Gaja, str. 62. — Čitavo bi to razdob- 
lje trebalo ipak potanje, cjelovito, zaokruženo i kritički obraditi. 

